
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO
DĖL ŠIAULIŲ MIESTO SAVIVALDYBĖS TARYBOS 2022 M. GRUODŽIO 1 D. SPRENDIMO NR. T-409 „DĖL ŠIAULIŲ MIESTO NOMINACIJOS „GERIAUSIAS METŲ DARBDAVYS“ ATRANKOS NUOSTATŲ PATVIRTINIMO“ PAKEITIMO PROJEKTO
AIŠKINAMASIS RAŠTAS

2024 m. lapkričio 7 d.
Šiauliai

Parengto sprendimo projekto tikslai ir uždaviniai.
Sprendimo projekto tikslas – pakeisti Šiaulių miesto nominacijos „Geriausias metų darbdavys“ atrankos nuostatus (toliau – Nuostatai) ir išdėstyti juos nauja redakcija. Nuostatai keičiami įgyvendinant Lietuvos Respublikos vietos savivaldos įstatymo 27 straipsnio 2 dalies 26 punktą ir Lietuvos Respublikos asmens duomenų teisinės apsaugos įstatymą.
Dabartinis sprendimo projekte aptariamų klausimų reguliavimas.
Nuostatai patvirtinti Šiaulių miesto savivaldybės tarybos 2022 m. gruodžio 1 d. sprendimu Nr. T-409 „Dėl Šiaulių miesto nominacijos „Geriausias metų darbdavys“ atrankos nuostatų patvirtinimo“.
Sprendimo projekte numatytos naujos teisinio reglamentavimo nuostatos.
Sprendimu siūloma patvirtinti naujus patikslintus Nuostatus, kuriais reglamentuojama Šiaulių miesto nominacijos „Geriausias metų darbdavys“ atrankos tvarka.
Įgyvendinant Lietuvos Respublikos vietos savivaldos įstatymo 27 straipsnio 2 dalies 26 punktą Nuostatų 1, 5, 12, 17, 18, 20, 21, 22, 25, 26, 32 punktuose ir 6.5, 13.7, 16.11, 16.1.2, 16.2, papunkčiuose, „Komisija“ keičiama į „darbo grupę“. Nuostatų 14, 23, 27 punktai patikslinti dėl skyriaus pavadinimo pasikeitimo. Įgyvendinant Lietuvos Respublikos asmens duomenų teisinės apsaugos įstatymą papildyti Nuostatų 33 ir 34 punktai.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą, teigiamos pasekmės: įgyvendintas Lietuvos Respublikos vietos savivaldos įstatymas, Lietuvos Respublikos asmens duomenų teisės apsaugos įstatymas.
Neigiamų pasekmių nenumatoma.
Priėmus sprendimą, keičiami ar pripažįstami negaliojančiais teisės aktai.
Šie potvarkiai keičiami naujais teisės aktais: Šiaulių miesto savivaldybės mero 2023 m. balandžio 20 d. potvarkio Nr. M-77 „Dėl Šiaulių miesto savivaldybės nominacijos „Geriausias metų darbdavys“ atrankos komisijos patvirtinimo“, Šiaulių miesto savivaldybės mero 2023 m. balandžio 24 d. potvarkis Nr. M-101 „Dėl Šiaulių miesto savivaldybės nominacijos „Geriausias metų darbdavys“ atrankos komisijos darbo reglamento patvirtinimo“ ir Šiaulių miesto savivaldybės mero 2024 m. sausio 26 d. potvarkis Nr. M-102 „Dėl Šiaulių miesto savivaldybės nominacijos „Geriausias metų darbdavys“ atrankos dokumentų patvirtinimo“ su visais pakeitimais ir papildymais. 
Sprendimui įgyvendinti reikalingi priimti papildomi teisės aktai.
Papildomų teisės aktų sprendimo įgyvendinimui priimti nereikia.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomos lėšos nereikalingos.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Pridedama Antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Ekonomikos skyrius. Tiesioginis rengėjas – vyr. specialistė Jūratė Marcišauskienė, tel. (+370 41) 596277. 

